2003. aasta aprillis Setomaal Värskas koolibändina sündinud muusikaline nähtus Zetod peab 2018. aasta kevad-suvel oma 15. sünnipäeva. Seda tähistatakse loomulikult mitmete kontsertidega ning uue plaadiga "Lätsi liina".
Esimesed suursugused sünnipäevapeod ning plaadiesitlused peetakse maha juba tuleval nädalal kolmes Eesti linnas - Tartus, Viljandis ja Tallinnas.
Kontserdid toimuvad:
22. märts - Tartu, Genialistide klubi, soojendab Black Bread Gone Mad
23. märts - Viljandi, Pärimusmuusika Ait, lisainfo www.folk.ee
24. märts - Tallinn, Von Krahli Baar, soojendab POSÕ
Uus plaat "Lätsi liina" toob folki ja rokki. Traditsiooniliselt on Zetode loomingu aluseks seto rahvalaulud, teemad varieeruvad sõjast armastuseni ja külvamisest ning sõnnikulaotamisest surmani. Uudse lähenemisena jõuab plaadile ka seto muinasjutt Teetu-paapu.
Piletid on eelmüügis www.ticketer.ee keskkonnas.